CELEX: 32019R0928
Language: et
Date: 2019-06-03 00:00:00
Title: Komisjoni rakendusmäärus (EL) 2019/928, 3. juuni 2019, teatavate kaupade klassifitseerimise kohta kombineeritud nomenklatuuris

6.6.2019   
               
               
                  ET
               
               
                  Euroopa Liidu Teataja
               
               
                  L 148/22
               
            
         KOMISJONI RAKENDUSMÄÄRUS (EL) 2019/928,
         3. juuni 2019,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013 (millega kehtestatakse liidu tolliseadustik), (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
                  
               
                     (2)
                  
                  
                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate muude nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
                  
               
                     (3)
                  
                  
                     Vastavalt kõnealustele üldreeglitele tuleks käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
                  
               
                     (4)
                  
                  
                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava ajavahemiku vältel. Kõnealuseks ajavahemikuks tuleks kehtestada kolm kuud.
                  
               
                     (5)
                  
                  
                     Käesoleva määrusega ettenähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
         
         
            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. juuni 2019
            
               
                  Komisjoni nimel
               
               
                  presidendi eest
               
               
                  maksunduse ja tolliliidu peadirektoraadi
               
               
                  peadirektor
               
               Stephen QUEST
            
         
         
            (1)  EÜT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
      
         
            LISA
            
                        Kauba kirjeldus
                     
                     
                        Klassifikatsioon
                        (CN-kood)
                     
                     
                        Põhjendus
                     
                  
                        (1)
                     
                     
                        (2)
                     
                     
                        (3)
                     
                  
                        Silindrikujuline toode (nn „pistikühendusteta optiliste kiudude karp“), mille läbimõõt on umbes 140 mm ja kõrgus 400 mm. Toote mass on umbes 2,5 kg. Toode koosneb peamiselt plastist koos mõningate väikeste metallosadega (klambrid ja kruvid).
                        Toote aluses on neli kaabli sissepääsuava. Täielikult monteeritud toote alus on kinnitatud ümmarguse eemaldatava sulguriga toote silindrikujulise plastkorpuse külge.
                        Toote sisemuses on aluse külge kinnitatud plastist jätkamisplaat. Sellel plaadil on spetsiaalsed sooned. Tollile esitamise ajal ei ole tootel pistikühendusi.
                        Toode tervikuna on ette nähtud kaablite alalhoiuks.
                        
                            (*1) Vt fotosid.
                     
                     
                        3926 90 97 
                     
                     
                        Klassifikatsioon määratakse kindlaks kombineeritud nomenklatuuri tõlgendamise üldreeglitega 1 ja 6 ning CN-koodide 3926 , 3926 90  ja 3926 90 97  sõnastusega.
                        Toodet ei või klassifitseerida alamrubriiki 8536 70 00  kui „optiliste kiudude, optiliste kiudude kimpude ja kiudoptiliste kaablite pistikühendused“ ega alamrubriiki 8536 90 10 „ühendused ja kontaktelemendid juhtmetele ja kaablitele“ (mis on elektriseadmed ühenduste tegemiseks), kuna kõnealune toode on ainult karp. Tootel ei ole optiliste kiudude, optiliste kiudude kimpude ega optiliste kaablite pistikühendusi, samuti ei ole sellel „ühendusi ega kontaktelemente juhtmetele ja kaablitele“.
                        Samuti ei või toodet klassifitseerida rubriiki 8538  kui „osad, mida kasutatakse üksnes või peamiselt rubriigi 8535 , 8536  või 8537  seadmetes“, sest pistikühenduste, kontaktide puudumise või nende sisseseadmatuse tõttu ei saa toodet käsitada rubriigi 8536  elektriseadmena ega selle kindlakstehtava osana.
                        Seepärast tuleb toode klassifitseerida selle koostismaterjali (plast) järgi muu plastist tootena CN-koodi 3926 90 97  alla.
                     
                  
               (*1)  Fotod on üksnes illustreerivad.